KISKŐRÖS VÁROS POLGÁRMESTERE



ELŐTERJESZTÉS
(a Képviselő-testület 2024. december 18-i ülésére)



TÁRGY:	KUNHEGYESI BORBÁLA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzat Képviselő-testületének Társadalompolitikai Bizottsága 64/2020. számú határozata alapján bérbe adta az Önkormányzat tulajdonában lévő, Kiskőrös belterületi 2462 helyrajzi számon nyilvántartott, természetben Kiskőrös, Mészáros Lőrinc utca 22. földszint 10. ajtószám alatt lévő, 43 m2 alapterületű, 1 szoba, 1 konyha, 1 fürdőszoba,1 éléskamra, 1 tároló helyiségekből álló, komfortos lakást Kunhegyesi Borbála ( a továbbiakban: Bérlő) részére, 2020. november 02. napjától 2021. november 01. napjáig 1 éves időtartamra.

A Bérlő bérleti jogviszonya a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel 2022. december 31. napjáig meghosszabbodott.  

A Képviselő-testület a 143/2022. számú és a 168/2023. számú határozatával a fenti lakásbérleti szerződést kettő alkalommal, 1-1 éves időtartamra meghosszabbította.

A Bérlő 2024. december 9.  napján benyújtott kérelmében előadta, hogy lakhatási problémái továbbra is fennállnak. Egy nagykorú gyermekével és kettő kiskorú unokájával él közös háztartásban. Jelenlegi anyagi helyzete nem teszi lehetővé piaci alapú albérlet fizetését, fenntartását, ezért kéri a lakásbérleti jogviszonyának meghosszabbítását.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén –Képviselő-testület a lakásbérleti jogviszonyt – különösen indokolt esetben, a Képviselő-testület Társadalompolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján lakbér tartozása nincsen, valamint a kérelmezőnek közüzemi díj hátraléka sem áll fenn.

Figyelemmel arra, hogy a Bérlő lakásproblémáját önhibáján kívül továbbra sem tudja megoldani, javaslom a mellékelt lakásbérleti szerződés szerint a lakásbérleti jogviszony 1 évvel történő meghosszabbítását.

Kiskőrös, 2024. december 9.

	Domonyi László s.k.,
	polgármester













HATÁROZAT-TERVEZET

A Képviselő-testület

1. [bookmark: _GoBack]egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat üzleti vagyonát képező, kiskőrösi 2462 helyrajzi számon nyilvántartott, természetben, Kiskőrös, Mészáros Lőrinc utca 22. földszint 10. ajtószám alatti, 1 szoba, 1 konyha, 1 fürdőszoba, 1 éléskamra, 1 tároló helyiségekből álló, komfortos, 43 m2 alapterületű lakásra vonatkozóan a bérleti jogviszony Kunhegyesi Borbála részére, 1 éves időtartamra meghosszabbításra kerüljön.
1. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően közjegyzői okiratba foglalását.
1. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

Felelős:	polgármester
Határidő:	azonnal

